CELEX: 62014CN0345
Language: sl
Date: 2014-07-17 00:00:00
Title: Zadeva C-345/14: Predlog za sprejetje predhodne odločbe, ki ga je vložilo Augstākā tiesa (Latvija) 17. julija 2014 – SIA „Maxima Latvija“ proti Konkurences padome

22.9.2014   
            
            
               SL
            
            
               Uradni list Evropske unije
            
            
               C 329/4
            
         Predlog za sprejetje predhodne odločbe, ki ga je vložilo Augstākā tiesa (Latvija) 17. julija 2014 – SIA „Maxima Latvija“ proti Konkurences padome
   (Zadeva C-345/14)
   2014/C 329/06
   Jezik postopka: latvijščina
   
      Predložitveno sodišče
   
   Augstākā tiesa
   
      Stranki v postopku v glavni stvari
   
   
      Tožeča stranka: SIA „Maxima Latvija“
   
      Tožena stranka: Konkurences padome
   
      Vprašanja za predhodno odločanje
   
   
               1.
            
            
               Ali je mogoče sporazum, ki se obravnava v tej zadevi in ki sta ga sklenila najemodajalec poslovnih prostorov in trgovec na drobno (referenčni najemojemalec) ter ki omejuje pravico najemodajalca, da individualno odloča – brez soglasja navedenega referenčnega najemojemalca – o nadaljnjem dajanju poslovnih prostorov v najem potencialnim konkurentom referenčnega najemojemalca, šteti za sporazum med podjetji, katerega cilj je preprečevanje, omejevanje ali izkrivljanje konkurence v smislu določb člena 101(1) Pogodbe o delovanju Evropske unije?
            
         
               2.
            
            
               Ali je treba izvesti analizo strukture trga, da bi se presodila združljivost tega sporazuma z določbami člena 101(1) Pogodbe o delovanju Evropske unije, in s kakšnim namenom jo je treba izvesti?
            
         
               3.
            
            
               Ali je tržna moč udeležencev sporazuma, ki se obravnava v tej zadevi, in morebitno povečanje te moči okoliščina, ki jo je nujno treba upoštevati pri presoji združljivosti tega sporazuma z določbami člena 101(1) Pogodbe o delovanju Evropske unije?
            
         
               4.
            
            
               Če je treba za določitev narave sporazuma in za to, da se dokaže, da so podani sestavni elementi prepovedanega sporazuma, presojati, ali je mogoče, da ta sporazum vpliva na trg, ali lahko ta možnost vplivanja na trg hkrati zadostuje za to, da se ugotovi, da gre pri tem sporazumu za prepovedan sporazum, ne da bi bilo treba presojati, ali so dejansko nastale škodljive posledice?